《简王长元次元时复欲入都》
宋代·吴则礼

跛跛鬓毛短，娟娟春日长。
繁花丽泽国，叠鼓掺渔阳。
唤婢理双丽，遣儿谋一觞。
惟知作寒食，那复问殊方。
石鼎官芽滑，铜盆井水凉。
有时拈拄杖，随意坐胡床。
涎涎定巢尾，咬咬求友吭。
篮舆元落眼，豆饭或撑肠。
楚柁连江色，淮天著雁行。
关侬五斗粟，老子复游梁。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。